  Анжелика Тихонова корреспондент Россиын пуктэм этно-киноосъя фестиваль ортчоз Ижкарысь «Дружба» кинотеатрын 16-тӥ-22-тӥ южтолэзе. Со сярысь ивортэ Ижкарысь киноклублэн пресс-службаез. Фестивальын Якутиысь, Кабардино-Балкариысь, Алтайысь, Чечняысь, Татарстанысь но Абхазиысь лулчеберетъя но йӧслыкъя аспӧртэм луэмез возьматӥсь короткометражной, полнометражной но документальной фильмъёс возьматозы. Пусйыны кулэ, программае пырись суредъёслэн режиссёръёссы Олег Ханоков но Кира Коваленко тодмо кинорежиссёрлэн Александр Сокуровлэн дышетскисьёсыз луо. Озьы ик учкисьёслы возьматозы Алексей Балобановлэсь якут кылын «Река» фильмзэ. Кино адӟытонъёс 20 час но 30 минутэ кутскылозы. Билетъёсты «Дружба» кинотеатрын туннэ, 9-тӥ южтолэзе, вузаны кутскизы. Соослэн дунзы 150 манет. Тегъёс: Лулчеберет Ижкар кино кинотеатр йӧслыкъёс  